# Kelenneg-ar-Mewan

Kelenneg-ar-Mewan :
| Ar vourc'h. ||
| Anv gallaouek | Aègerfoeylh |
| Anv gallek (ofisiel) | Aigrefeuille-sur-Maine |
| Bro istorel | Bro-Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Kelenneg-ar-Mewan (betek 2015) Klison (abaoe 2015) |
| Kod kumun | 44002 |
| Kod post | 44510 |
| Maer Amzer gefridi | Jean-Guy Cornu 2020-2026 |
| Etrekumuniezh | Klison Sevr ha Mewan Tolpad |
| Bro velestradurel | Bro Gwiniegi Naoned |
| Lec'hienn Web | www.aigrefeuillesurmaine.com |
| Poblañsouriezh ||
| Poblañs | 4 057 ann. (2020) |
| Stankter | 278 ann./km² |
| Douaroniezh ||
| Daveennoù lec'hiañ | 47° 04′ 39″ Norzh 1° 23′ 57″ Kornôg / 47.0775, -1.39916666667 |
| Uhelderioù | kreiz-kêr : 43 m bihanañ 2 m — brasañ 56 m |
| Gorread | 14,58 km² |
| Kelenneg-ar-Mewan ||
| kemmañ |
Kelenneg-ar-Mewan a zo ur gumun eus Liger-Atlantel, e gevred Breizh, bet pennlec'h Kanton Kelenneg-ar-Mewan betek 2015 hag e Kanton Klison abaoe.

## Douaroniezh

War lez ar stêr Mewan emañ ar gumun.
Kumunioù amezek : Kastell-Tepaod; Maezon-ar-Gwini; Sant-Leven-Klison; Ruvelieg; ar Plank; Monteverzh

## An anv

* Marteville & Varin (1853) : "Ecclesia de Acrifolio"
* Albert Dauzat & Charles Rostaing (1963) : de Acrifolio, 1156; eus al latin Acrifolium : houx
* Jean-Yves Le Moing (1990) : "Acrifolio, 1156 Dauzat-Rostaing; Agrifolium, 1287 Auguste Longnon".
* Erwan Vallerie (1995) : "de Acrifolio, 1156; Agrifolium, 1287"
* Michel Froger & Michel Pressensé (1996) (evit an ardamez) : "Aigrefeuille, parrez e 1156, e denn e anv diouzh kelenn (acrifolium). An abad Trochu, evit piv skeudenn kelenn e oa re "pikaouek", e lakas en e blas deliennoù kerzhin".
* Éditions Flohic : "eus al latin acrifolium, kelenn pe kerzhin ..."
* Hervé Abalain : Parocchia de Acrifolio, 1156, diouzh (acrifolium), "houx".
* Jean-Yves Le Moing (2007) : "Al latin acrifolium "kelenn", en eus roet an anv (galleg) Aigrefeuille-sur-Maine".
Bet brezhonekaet Grefeilh da gentañ gant Teofil Jeusset, Egrefouilh diwezhatoc'h, doare bet adkemeret gant Geriadur istorel ar brezhoneg e 1962.

## Ardamez

En glazur, e deir delienn kerzhin en aour, 2 ha 1; e c'hab en erminoù".

## Istor
### Hen-amzer

Keoded galian ar bPictoned (Poatev).

### Kent 1790

J.B Ogée : Aigrefeuille : war hent eus Naoned d'ar Roc'hell; 4 lev diouzh Naoned, e eskopti; 26 lev 1/2 diouzh Roazhon, ha diouzh 2 lev 1/4 diouzh Klison, e eil-dileuriadurezh. Tri barnezrezh meur ez eus, unan ouzh prezidial Naoned. Ar roue a zo aotrou al lodenn meur ar barrez.

### Dispac'h Gall

* Krouet e voe kumun Kelenneg e 1790 diwar ar barrez katolik. Lakaet e voe da benn Kanton Kelenneg hag e Bann Klison. E 1800 e voe lakaet en Arondisamant Naoned. Lakaet e voe e Kanton Henwinieg ha, buan, da benn ar c'hanton, adanvet Kanton Kelenneg.

### XX$^{vet}$ kantved
#### Brezel-bed kentañ

* Mervel a reas 49 gwaz eus ar gumun abalamour d'ar brezel, da lavaret eo 4% eus he foblañs e 1911.

#### Eil brezel-bed

* Mervel a reas daou zen eus ar gumun e 1944 hervez plakennoù ar re varv en iliz katolik.
* Fuzuilhet e voe daou ezel eus ar Rezistañs gant an Alamaned er gumun d’ar 5 a viz Eost 1944.

#### Trevadennoù
##### Brezel Indez-Sina

* Lazhet e voe ur milour eus ar gumun d’an 18 a viz Here 1947 e Khoan Bo en Tonkin er Vietnam hervez plakennoù ar re varv en iliz katolik.

### XXI$^{vet}$ kantved

* Lakaet e voe ar gumun e Kanton Klison pa voe diskaret Kanton Kelenneg-ar-Mewan e 2014.

## Monumantoù ha traoù heverk

* An iliz katolik
* Iliz katolik Intron-Varia ar C'horroidigezh.
* Plakennoù ar re varv en iliz katolik.

## Tud

* Ao. de Susannet, komandant, e 1815, an eil rann-arme ar Chouanted, bet gloazhet d'ar marv e-kerzh emgann Rocheservière.

## Levrioù talvoudus

* J.B. Ogée : Dictionnaire historique et géographique de la province de Bretagne, dédié à la Nation bretonne. 1780
* A. Marteville & P. Varin : kendalc'herien ha reizherien Ogée. Molliex, Libraire-Editeur, rue royale, Rennes, 1843. Adembannet gant Editions Régionales de l'Ouest. Mayenne. 1993

## Liammoù diavaez

a vo kavet e Wikimedia Commons.
* (br) Kelenneg-ar-Mewan war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ Roll skoueriekaet kumunioù Breizh Ofis ar Brezhoneg.
* ↑ Sav niv.27, p.64.
* ↑ Al Liamm niv. 8, 1948, p. 57.
* ↑ (fr)Cassini - EHESS - Fichenn kumun Kelenneg-ar-Mewan
* ↑ (fr)Les soldats de Loire Inférieure - Monumant ar re varv
* ↑ (fr)Memorial Genweb
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Décret n° 2014-243 du 25 février 2014 portant délimitation des cantons dans le département de la Loire-Atlantique
* ↑ (fr)Memorial Genweb